(5) 



mihi probabantur. — Sed ne J^iri Cl. meis rebus narrandis vestrum tem- 

 pus consumam , hoc unum addere liceat , me divina summi Romani 

 scripta tanti facere , ut illius verba de praestantia XII tabularum, 

 quae legimus de Oratore lib. I. cap. 44- paulum immutata sic mea 

 faciam : » Eremant omnes licet, dicam quod sentio : bibliothecas 

 mehercule plurimorum librorum, recentiorum in primis , una mihi 

 videntur Ciceronis opera, si quis res gravissimas et scitu dignissi- 

 raas , in iis tractatas , viderit , et auctoritalis pondere et utilitatis 

 ubertate superare." 



Ut autem nemo humanis vitiis non laborat, sic etiam Ciceronem 

 ab iis immunem non fuisse inter omnes constat. ^4d reliqua quod 

 attinet , haec satis superque a summi viri obtrectatoribus velut tuba 

 personantur : unum minus carpitur, quod nempe aliquando , nimio et 

 fere coeco patriarum rerum abductus amore , inventa et merila aliorum 

 populorum, Graecorum in primis , fere omni in re Romanorum inventis 

 et meritis postponat. Nullus est, qui patriarum rerum amantior 

 esse possit, quam ego sum, quique magis laudet eum , quicunque 

 suae nationis sit studiosus : veritatem vero , ut semper colamus 

 summopere oportet , recordantes illud : amicus Plato , amicus Socrates , 

 sed magis amica veritas. 



Mirifice igitur Viri Cl. mihi placuit proposita a Vobis quaestio , 

 ut ex omnibus Ciceronis scriptis ea seligerentur loca., quibus ipse, 

 quascunque tandem ob causas , aut aeque aut inique de Graecis 

 judicasse censendus sit. — ^4mico modo a vobis quasi cogebar dilec- 

 tum meum Ciceronem iterum revolvere , ab initio usque ad finem dili- 

 genter perlegere et excerpere. Cujus assiduae lectionis jucunditatem 

 atque utilitatem, quidquid de mea Commentatiuncula judicaturi 

 sitis , me vobis debere , semper tamen lubens profitebor. 



